બીજમારગી મહાપંથી ગુપ્તપાટ ઉપાસના થતી હોય‚ પંચમિયા‚ દસા‚ વીસા‚ બારપહોરા‚ મહાકાલી‚ શિવશક્તિ‚ રામદેવપીર‚ શંખાઢોળ વગેરે વિધિ-વિધાનોના તંત્રમાર્ગી ગૂઢ જ્યોત ઉપાસના સાથેના પાટપૂજન સમયે જે ગણપતિનાં ભજનો ગવાય તેમાં જતિ-સતી મળી ગણનાયક ગજાનનને આ ગત્યગંગામાં પધારવા તથા તેત્રીશ કોટિ દેવી-દેવતા‚ ચોરાશી સિદ્ધ‚ નવ નાથ‚ ચોસઠ જોગણી‚ બાવન વીર‚ ચાર પીર-ગુરુ‚ ચાર જુગના કોટવાળ‚ ચાર જુગના પાટનાં જતિ-સતીને સાથે લાવવા નિમંત્રણ આપે ત્યારે ગવાય પાટના ગણેશ ભજનો –